U-I-375/06
Natisni
Opravilna št.:
U-I-375/06
Datum odločitve:
23. 11. 2006
ECLI:
ECLI:SI:USRS:2006:U.I.375.06
Akt:
Zakon o spremembah in dopolnitvah Zakona o visokem šolstvu (Uradni list RS, št. 94/06) (ZViS)
Zakon o referendumu in ljudski iniciativi (Uradni list RS, št. 24/05 – ur. p. b.) (ZRLI)
Izrek:
Pobuda za začetek postopka za oceno ustavnosti postopka sprejemanja Zakona o spremembah in dopolnitvah Zakona o visokem šolstvu (Uradni list RS, št. 94/06) se zavrže.
Pobuda za začetek postopka za oceno ustavnosti Zakona o referendumu in ljudski iniciativi (Uradni list RS, št. 24/05 – ur. p. b.) se zavrže.
Evidenčni stavek:
Ker pobudniki niso pobudniki referenduma po 13. členu Zakona o referendumu in ljudski iniciativi (v nadaljevanju ZRLI) niti ne izkažejo, kako bi se z morebitno razveljavitvijo Zakona o spremembah in dopolnitvah Zakona o visokem šolstvu (v nadaljevanju ZViS-E) njihov pravni položaj izboljšal, je Ustavno sodišče njihovo pobudo za presojo ustavnosti postopka sprejemanja ZViS-E zaradi pomanjkanja pravnega interesa  zavrglo.
Pobudniki, ki niso pobudniki referenduma po 13. ZRLI, nimajo pravnega interesa za presojo ustavnosti ZRLI.
Geslo:
1.4.9.2 - Ustavno sodstvo - Postopek - Stranke - Interes.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.3.51.6 - Ustavno sodstvo - Pristojnost - Presoja skladnosti - Postopka sprejemanja akta z Ustavo in zakonom.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Rafael Zupančič, Mokronog in drugi
Datum vloge:
21. 9. 2006
Vrsta odločitve:
sklep
Vrsta rešitve:
zavrženje
Dokument:
US26810
Dokument v PDF obliki:
U-I-375-06.pdf
100 KB
Prenesite datoteko
U-I-375/06-7
23. 11. 2006
SKLEP
Ustavno sodišče je v postopku za preizkus pobude Rafaela Zupančiča iz Mokronoga in drugih na seji 23. novembra 2006
sklenilo:
1. Pobuda za začetek postopka za oceno ustavnosti postopka sprejemanja Zakona o spremembah in dopolnitvah Zakona o visokem šolstvu (Uradni list RS, št. 94/06) se zavrže.
2. Pobuda za začetek postopka za oceno ustavnosti Zakona o referendumu in ljudski iniciativi (Uradni list RS, št. 24/05 – ur. p. b.) se zavrže.
Obrazložitev
1. Pobudniki izpodbijajo postopek sprejemanja Zakona o spremembah in dopolnitvah Zakona o visokem šolstvu (v nadaljevanju ZViS-E). Svoj pravni interes utemeljujejo z navedbami, da nastopajo kot skupinski predstavniki podpisnikov in zbirateljev podpisov za naknadni zakonodajni referendum o ZViS-E. Zatrjujejo, da sta v postopku zbiranja podpisov volivcev v podporo zahtevi za razpis referenduma Predsednik Državnega zbora in Ministrstvo za notranje zadeve (v nadaljevanju MNZ) storila številne nepravilnosti, ki so grobo kršile pravico mnogih državljanov do sodelovanja pri upravljanju javnih zadev (44. člen Ustave), pravico do njenega sodnega varstva (23., 25. in 26. člen Ustave), Zakon o referendumu in ljudski iniciativi (v nadaljevanju ZRLI) in navodila MNZ. Menijo, da se ena izmed največjih neustavnih preprek za neposredno izvajanje oblasti skriva v 13. členu ZRLI, ki naj bi bil v neskladju s 1., z 2., s 3., 14., 23., 44. in z 90. členom Ustave.
2. Pobudniki izpodbijajo ustavnost postopka, v katerem je bil ZViS-E sprejet, zaradi kršitev, ki naj bi nastale v zvezi z razpisom naknadnega zakonodajnega referenduma. Ker pobudniki niti niso pobudniki referenduma iz 13. člena ZRLI[1] niti ne izkažejo, na kakšen način ZViS-E neposredno posega v njihove pravice, pravne interese ali pravni položaj, oziroma ne izkažejo, kako bi se z morebitno razveljavitvijo ZViS-E njihov pravni položaj izboljšal, je Ustavno sodišče njihovo pobudo za presojo ustavnosti postopka sprejemanja ZViS-E zaradi pomanjkanja pravnega interesa zavrglo.
3. Ker pobudniki niso pobudniki referenduma iz 13. člena ZRLI, je bilo treba zaradi pomanjkanja pravnega interesa zavreči tudi njihovo pobudo za presojo ustavnosti 13. člena ZRLI v delu, v katerem se ta nanaša na naknadni zakonodajni referendum.
4. Ustavno sodišče je sprejelo ta sklep na podlagi 25. člena Zakona o Ustavnem sodišču (Uradni list RS, št. 15/94 – ZUstS) in tretje alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednik dr. Janez Čebulj ter sodnice in sodniki dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk, Jože Tratnik in dr. Dragica Wedam Lukić. Sklep je sprejelo soglasno.
Predsednik
dr. Janez Čebulj
Opomba:
[1]Na začetku je bila pobudnica referenduma Jožica Ribič, kasneje pa Študentska organizacija Slovenije.